IEC เช่าที่ดินของเทศบาลนครหาดใหญ่ จำนวน 7 ไร่ ระยะเวลา 20 ปี
IEC เช่าที่ดินของเทศบาลนครหาดใหญ่ จำนวน 7 ไร่ ซึ่งตั้งอยู่ติดโรงไฟฟ้าขยะของบริษัท เพื่อใช้เป็นสถานที่ตั้งหลักของอาคารเก็บขยะ ระยะเวลา 20 ปี ในอัตราค่าเช่า 55,000 บ. ต่อปี ต่อไร่ คิดเป็นค่าเช่าที่ดินปีละ 385,000 บ. ปรับค่าเช่าที่ดินเพิ่มทุก 5 ปี รวมเป็นเงิน 8.93 ลบ.
7 ต.ค. 2558

บริษัท อินเตอร์แนชั่นเนิลเอนจีเนียริง จำกัด (มหาชน) หรือ IEC ระบุว่า คณะกรรมการบริษัท จีเดค จำกัด (บริษัท) ได้พิจารณาแล้วเห็นว่าการเช่าที่ดินจำนวน 7 ไร่ เป็นระยะเวลา 20 ปีกับเทศบาลนครหาดใหญ่ ซึ่งตั้งอยู่ติดกับโรงไฟฟ้าขยะของบริษัทในปัจจุบันนั้นมีความจำเป็น เพื่อใช้เป็นสถานที่ตั้งหลักของอาคารเก็บขยะ (Bio-dry Plant) และอาคารผลิตจุลินทรีย์/น้ำหมักชีวภาพ (EM) จากขยะมูลฝอยสด พืชผัก และเศษอาหาร
โดยอาคารเก็บขยะดังกล่าวจะเป็นอาคารในลักษณะโรงเรือนปิดที่สามารถรองรับขยะในช่วงเวลาปรกติ ตลอดจนการปรับสภาพขยะและรองรับขยะได้ถึง 30 วัน ส่วนอาคารผลิตจุลินทรีย์/น้าหมักชีวภาพ (EM) จะผลิตน้ำหมักชีวภาพซึ่งมีประโยชน์ในการควบคุมกลิ่น และการบาบัดน้าเสียของโรงงานได้เป็นอย่างดี
ฉะนั้นคณะกรรมการบริษัท จีเดค จำกัด จึงมีมติที่ประชุมครั้งที่ 8/2558 เมื่อวันที่ 6 ตุลาคม2558 อนุมัติให้เข้าทำสัญญาเช่าที่ดินจำนวน 7 ไร่ข้างต้นกับเทศบาลนครหาดใหญ่เป็นระยะเวลา 20 ปี เริ่มตั้งแต่วันที่ 25 กันยายน 2558 ถึงวันที่ 24 กันยายน 2578 ในอัตราค่าเช่า 55,000 บาท ต่อปี ต่อไร่ จำนวน 7 ไร่ คิดเป็นค่าเช่าที่ดินปีละ 385,000 บาท ปรับค่าเช่าที่ดินเพิ่มทุก 5 ปี รวมเป็นเงินทั้งสิ้น 8,933,925 บาท
อนึ่ง บริษัท จีเดค จำกัด เป็นบริษัทย่อย 50%ของบริษัท ไออีซี กรีน เอนเนอร์ยี่ จำกัด (IECG)